b'\n_START_ARTICLE_\nKen Block\n_START_SECTION_\nDC Shoes\n_START_PARAGRAPH_\nKen Block perusti DC Shoesin yhdess\xc3\xa4 Damon Wayn kanssa vuonna 1994. Kaikki alkoi pienest\xc3\xa4 yhti\xc3\xb6st\xc3\xa4, joka oli keskittynyt myym\xc3\xa4\xc3\xa4n urheilukenki\xc3\xa4 rullalautailijoille. Ken Block ajatteli, ett\xc3\xa4 rullalautailijat tarvitsevat muiden urheilijoiden tavoin erityiset keng\xc3\xa4t pysty\xc3\xa4kseen kilpailemaan korkealla tasolla. Merkki kasvoi ja se myytiin Quiksilverille toukokuussa 2004.\n_START_SECTION_\n2005\n_START_PARAGRAPH_\nVuonna 2005 Ken Block aloitti kansainv\xc3\xa4lisen ralliuransa Vermont SportsCar -tiimiss\xc3\xa4. Vermont SportsCar valmisti vuonna 2005 Subaru WRX STi:n, jolla Block voisi kilpailla. H\xc3\xa4nen ensimm\xc3\xa4inen kisansa t\xc3\xa4ll\xc3\xa4 kaudella oli Sno*Drift, jossa h\xc3\xa4n sijoittui seitsem\xc3\xa4nneksi yleisesti ja viidenneksi N-ryhm\xc3\xa4l\xc3\xa4isten kesken. Vuoden 2005 aikana, Block oli viisi kertaa viiden parhaan joukossa ja tuli kolmanneksi N-ryhm\xc3\xa4ss\xc3\xa4. Block oli nelj\xc3\xa4s Rally America National Championshipiss\xc3\xa4. Ensimm\xc3\xa4isen rallikautensa lopussa Ken Block voitti Rally American vuoden tulokas -palkinnon.\n_START_SECTION_\n2010\n_START_PARAGRAPH_\nVuonna 2010 Block ajoi useita MM-ralleja Ford Focus WRC:ll\xc3\xa4 ja Yhdysvalloissa kisoja Ford Fiestalla. H\xc3\xa4n saavutti kaksi MM-pistett\xc3\xa4.\n_START_SECTION_\n2011\n_START_PARAGRAPH_\nVuonna 2011 Ken Block ajoi Ruotsin rallin Ford Fiesta RS:ll\xc3\xa4 sijoittuen 14. j\xc3\xa4\xc3\xa4den 16:51,8 minuuttia k\xc3\xa4rjest\xc3\xa4. Rallin voitti Mikko Hirvonen.'